
ΠΕ ΡΙΕΧΟΜΕ ΝΑ 

ΑΝΑΔΑΣΩΣΕΙΣ 

ΑΠΟΦΑΣΕΙΣ 


Κήρυξη αναδασωτέας έκτασης 7.900 τετρ. μέτρα στη θέση «Κού- 
τσαχα» οικισμού Κορώνη κοινότητας Λυγουριού Νομού Αργολί¬ 
δας .... 1 

ΑΠΑΛΛΟΤΡΙΩΣΕΙΣ 

ΑΠΟΦΑΣΕΙΣ 

Καθορισμός των ορίων του αιγιαλού και δημιουργία ζώνης παρα¬ 
λίας στη θέση ΜΟΤΣΤΑΦΑ ΛΑΚΟΣ - ΑΓΙΟΣ ΦΩΚΑΣ, κοινό¬ 
τητας Βρίσας, νήσου Λέσβου, Νομού Λέσβου, μπροστά από την 
ιδιοκτησία «Αιολική Φιλοξενία» ΕΠΕ .. 2 

ΠΟΛΕΟΔΟΜΙΑ 

ΑΠΟΦΑΣΕΙΣ 

’Αρση απαλλοτρίωσης σε τμήμα του ρυμοτομικού σχεδίου Μαλεσσί- 
νας Λοκρίδας για το οποίο συντάχθηκε η αριθμ. 10/1979 
πράξη αναλογισμού αποζημιώσεως ιδιοκτησιών .. 3 


ΑΝΑΔΑΣΩΣΕΙΣ 

ΑΠΟΦΑΣΕΙΣ 

Αριθ. ΑΣ 2523 (1) 

Κήρυξη αναδασωτέας έκτασης 7.900 τετρ. μέτρα στη θέση «Κού- 
τσακα* οικισμού Κορώνη κοινότητας Λυγουριού Νομού Αργολίδας. 

Η ΝΟΜΑΡΧΗΣ ΑΡΓΟΛΙΔΑΣ 
Έχοντας υπόψη: 

1. Τις διατάξεις του Ν.3200/55 για διοικητική αποκέντρωση όπως 
τροποποιήθηκε και συμπληρώθηκε μεταγενέστερα με το Ν.Δ. 532/70. 

2. Τις διατάξεις του άρθρου 117 παρ. 3 του Συντάγματος. 


3. Τις διατάξεις του Ν. 998/79 «περί προστασίας των Δασών κ.λπ.» 
και ειδικότερα: 

α) του άρθρου 41 παρ. 1, β) του άρθρου 38 παρ. 1. 

4. Τις διαταγές του Υπουργείου Γεωργίας: 

α) 160417/1180/8.7.80, β) 182447/3049/24.9.80. 

5. Την από 14.8.1991 πρόταση του δασολόγου θεόδ. Νάκου με την 
οποία προτείνεται η κήρυξη της έκτασης που αναφέρεται στο θέμα ως 
αναδασωτέας, αποφασίζουμε: 

Κηρύσσουμε αναδασωτέα με σκοπό την επαναδημιουργία της δασι¬ 
κής βλάστησης που καταστράφηκε από πυρκαγιά τη δημόσια δασική 
έκταση εμβαδού επτά χιλιάδες εννιακόσια τετραγωνικά μέτρα που βρί¬ 
σκεται στη θέση «Κούτσακα» οικισμού Κορώνη κοινότητας Λυγουριού 
και προσδιορίζεται από τα στοιχεία (1, 2, 3, 4, 5, 6, 7, 8, 9, 10, 11, 
12, 1) και έχει όρια: 

Ανατολικά: Με δημόσια δασική έκταση και δασικό δρόμο προς ποι¬ 
μνιοστάσιο. 

Δυτικά: Με δημόσια δασική έκταση και αγρό Ανδρονίκης Σαρή Κα- 
τσαρού. 

Βόρεια: Με δημόσια δασική έκταση και αγρό Ευαγγέλου Κατσαρού. 

Νότια: Με δημόσια δασική έκταση, όπως φαίνεται στο συνημμένο 
διάγραμμα που αποτελεί αναπόσπαστο μέρος της απόφασης αυτής. 

Η απόφαση αυτή να δημοσιευθεί στην Εφημερίδα της Κυβερήσεως. 

Ναύπλιο, 16 Αυγούστου 1991 
Η Νομάρχης 

ΑΛΕΞΑΝΔΡΑ ΒΑΚΑΛΟΓΛΟΥ 

ΑΠΑΛΛΟΤΡΙΩΣΕΙΣ 

ΑΠΟΦΑΣΕΙΣ 

Αρι8. 2850 (2) 

Καθορισμός των ορίων του αιγιαλού χαι δημιουργία ζώνης παραλίας 

στη θέση ΜΟΤΣΤΑΦΑ ΛΑΚΟΣ - ΑΓΙΟΣ ΦΩΚΑΣ, κοινότητας 

Βρίσας, νήσου Λέσβου, Νομού Λέσβου, μπροστά από την ιδιοχτησία 

«Αιολική Φιλοξενία» ΕΠΕ. 

Ο ΝΟΜΑΡΧΗΣ ΛΕΣΒΟΥ 
Έχοντας υπόψη: 

1. Τις διατάξεις των άρθρων 1 μέχρι χαι 7 του Α.Ν. 2344/1940 
«περί αιγιαλού και παραλίας», όπως τροποποιήθηκαν και συμπληρώθη¬ 
καν με τις διατάξεις: α) Του άρθρου 13 του Ν. 1078/1980 και β) του 
άρθρου 23 του Ν. 1337/1983. 

2. Τις διατάξεις της παρ. 9 του άρθρου 1 του Κεφαλαίου Β της 
0.208/181/26.4.1982 (ΦΕΚ 214/26.4.1982 τ.Β') κοινής απόφα¬ 
σης των Υπουργών Προεδρίας Κυβερνήσεως χαι Οικονομικών «Ανα¬ 
μόρφωση Συλλογικών Οργάνων Γνωμοδοτικής και Αποφασιστικής Αρ- 
μοδιότητοις του Υπουργείου Οικονομικών». 

3. Την από 29 Ιουλίου 1991 έκθεση της επιτροπής καθορισμού των 
ορίων του αιγιοιλού και παραλίας και θέσεων αμμοληψίαις», που καθό¬ 
ρισε τα όρια του αιγιαλού και της παραλίας στην περιοχή ΜΟΤΣΤΑΦΑ 
ΛΑΚΟΣ - ΑΓΙΟΣ ΦΩΚΑΣ, κοινότητας Βρίσας, νήσου Λέσβου, Νομού 
Λέσβου και το από Σεπτέμβριο 1988 τοπογραφικό διάγραμμα με κλί¬ 
μακα 1:500 των α) Δημ. Γ. Πιπίνη, Πολ/χού Μηχ/κού και β) Στυλ. 
Κουρούλη, Τοπ/φου Μηχ. που θεωρήθηκε στις 24.7.1991 από τη Δ/ 
νση Τεχνικών Υπηρεσιών της Νομαρχίας Λέσβου και συνοδεύει την έκ¬ 
θεση της προαναφερόμενης Επιτροπής. 

4. Τη σύμφωνη γνώμη του Γ ενικού Επιτελείου Ναυτικού, που διατυ¬ 
πώθηκε στο Φ.544.5/374/89/Σχ. 1022/20.7.1989 έγγραφό του. 

5. Τις διατάξεις του άρθρου 1 της παρ. 1 του Ν. 3200/1955 (ΦΕΚ 
97/Α'/1955) «περί διοικητικής αποκεντρώσεως» σε συνδυασμό με τις 
διατάξεις του από 28.6.1955 Β.Δ. «περί εξαιρέσεως από της κατά το 
άρθρον 1 παρ. 1 του Ν. 3200/1955 αρμοδιότητος των Νομαρχών, 
αντικειμένων τινων αρμοδιότητος του Υπουργού Οικονομικών», του 
Β.Δ. 704/1970 και του άρθρου 1 παρ. 5 του Π.Δ. 71/1984, για με¬ 
ταβίβαση αρμοδιοτήτων του Υπουργού Οικονομικών στους Νομάρχες 
και στις περιφερειακές αρχές διανομαρχιακού επιπέδρυ, αποφασί- 
ζουμε: 

1. Επικυρώνουμε την από 29 Ιουλίου 1991 έκθεση της Επιτροπής 
καθορισμού των ορίων του αιγιαλού και παραλίας και θέσεων αμμολη- 
ψίας, καθώς και το από Σεπτέμβριο 1988 τοπογραφικό διάγραμμα, 
που τη συνοδεύει, το οποίο συντάχθηκε από τους α) Δημ. Γ. Πιπίνη, 
Π.Μ. και β) Στυλ. Κουρούλη, Τ.Μ. με κλίμακα 1:500 και θεωρήθηκε 
την 24.7.1991 από τη Δ/νση Τεχνικών Υπηρεσιών του Νομού Λέσβου 
επί του οποίου η πιο πάνω Επιτροπή, καθόρισε τα όρια του αιγιαλού, με 
συνεχή κόκκινη πολυγωνική γραμμή στην περιοχή ΜΟΤΣΤΑΦΑ ΛΑ¬ 
ΚΟΣ - ΑΓΙΟΣ ΦΩΚΑΣ, κοινότητας Βρίσας, νήσου Λέσβου, Νομού Λέ¬ 
σβου, μπροστά από την ιδιοκτησία «Αιολική Φιλοξενία» ΕΠΕ και τα 
όρια της παραλίας με συνεχή κίτρινη πολυγωνική γραμμή στην ιδία 
ανωτέρω θέση, 

Η απόφαση αυτή, με την έκθεση της επιτροπής και το διάγραμμα, να 
δημοσιευθούν στην Εφημερίδα της Κυβερνήσεως. 

Μυτιλήνη, 26 Αυγούστου 1991 
Ο Νομάρχης 

ΓΕΩΡΓΙΟΣ ΦΩΤΕΙΝΟΠΟΥΛΟΣ 
ΕΚΘΕΣΗ 

Επιτροπής καθορισμού αιγιαλού και παραλίας και θέσεων αμμολη- 
ψίας για τον καθορισμό το πρώτον των ορίων του αιγιοιλού και της 


παραλίοις και θέσεων αμμοληψίοις στην θέση ΜΟΤΣΤΑΦΑ ΛΑΚΟΣ, 

κοινότητας Βρίσαες, νήσου Λέσβου, Νομού Λέσβου, προ ιδιοκτησίας 

«ΑΙΟΛΙΚΗΣ ΦΙΛΟΞΕΝΙΑΣ ΕΠΕ». 

Στη Μυτιλήνη την 29.7.1991 οι υπογεγραμμένοι: 

1. Σπυρίδων Καρδακάρης, Προϊστάμενος της Κτημ. Υπηρ. Λέσβου, 
ως πρόεδρος, 

2. Μιχαήλ Σιγάλας, Προϊστάμενος της Δ/νσης Τεχν. Υπηρ. Ν. Λέ¬ 
σβου, ως μέλος, και 

3. Δημήτριος θεοχαρίδης. Πλοίαρχος Λ.Σ., Λιμενάρχης Μυτιλήνης, 
ως μέλος, αποτελούντες την Επιτροπή καθορισμού των ορίων του αι- 
γιαλού και της παραλίας και θέσεων αμμοληψίας δυνάμει του άρθρου 
74 και 75 του Π.Δ. 636/77, σε συνδυασμό με την αριθμ. 4206/ 
13.12.1990 Απόφαση Νομάρχη Λέσβου, συγκληθείσα μ* την 2490/ 
24.7.1991 πρόσκληση του Προέδρου αυτής, μεταβήκαμε επί τόπου 
στην προαναφερόμενη περιοχή την 26.7.1991. 

Λαβόντες υπόψη: 

1. Την από 16.9.1988 αίτηση της «ΑΙΟΛΙΚΗΣ ΦΙΛΟΞΕΝΙΑΣ 
ΕΠΕ», με την οποία ζητείται ο καθορισμός των ορία>ν του αιγιαλού και 
παραλίας στην ανωτέρω περιοχή. 

2. Το υπό των Δημητρίου Πιπίνη, Πολιτικού Μηχανικού, και Κου¬ 
ρούλη Στυλιανού, Τοπογράφου Μηχανικού, συνταχθέν τον μήνα Σε¬ 
πτέμβριο 1988 με κλίμακα 1:500, τοπογραφικό και υψομετρικό διά¬ 
γραμμα, ηλεγμένο για την ακρίβεια της αποτύπωσης από τον Παναγι¬ 
ώτη Μαγγούση, ΤΕ5/Λ της Δ.Τ.Υ.Ν. Λέσβου την 24.7.1991 και θε¬ 
ωρημένο από τον Μιχαήλ Σιγάλα, Πολ/κό Μηχ/κό, Προϊστάμενο της 
αυτής Υπηρεσίας την ιδία μέρα. 

3. Τις διατάξεις του Α.Ν. 2344/40 όπως αυτός τροποποιήθηκε και 
συμπληρώθηκε και τις διατάξεις του Ν. 1337/83 και τις σχετικές προς 
τούτο υπ’ αριθμ. Δ.3474/970 ΠΟΛ 105/29.7.83 και Ν. 505/253 
ΠΟΛ69/30.3.84 διαταγές του Υπ. Οικονομικών. 

4. Την από 10.3.89 Έκθεση της Επιτροπής καθορισμού ορίων αι- 
γιαλού και παραλίας. 

5. Το Φ.544.5/374/89/Σ.1022/20.7.89 έγγραφο του ΓΕΝ με 
το οποίο ζητείται η επανεξέταση του πρσταθέντος από την Επιτροπή αι- 
γιαλού στην ανωτέρω περιοχή. 

6. Την εκ της επιτόπιου μεταβάσεως στην παραπάνω περιοχή σχη- 
ματισθείσα αντίληψη περί του πλάτους της βρέχόμενης ζώνης της ξηράς 
και λοιπών συναφών στοιχείων, ήτοι: 

I. ότι η ακτή είναι πετρώσης με μεγάλες κροκάλες, είναι δύσβατος 
και απόκρυμνη, με μεγάλη υψομετρική διαφορά. 

II. ότι οι άνεμοι είναι συνήθως νότιοι - νοτιοανατολικοί, η ένταση των 
οποίων δύναταο να φθάσει τα 7-8 μποφώρ και το ύψος των κομμάτων 
τα 2,5-3 μέτρα, αποφασίζει: 

Καθορίζει επί του ως άνω τοπογραφικού διαγράμματος: 

Α. Με συνεχή κόκκινη πολυγωνική γραμμή, την οριογραμμή του αι- 
γιαλού, υπό στοιχεία 1,2,3,...,10, της οποίας οι κορυφές εξασφαλίζο¬ 
νται με σταθερά σημεία. 

Β. Με συνεχή κίτρινη πολυγωνική γραμμή, την οριογραμμή της πα¬ 
ραλίας, υπό στοιχεία Γ,2’,3',...,10’, της οποίας οι κορυφές εξασφαλίζο¬ 
νται με σταθερά σημεία και έχει σταθερή 10 μέτρων από την οριο¬ 
γραμμή του αιγιαλού, επειδή δεν εξυπηρετούνται οι σκοποί της παρ. 1 
του άρθρου 7 του ΑΝ 2344/1940. 

Γ. Τα σημεία 10 και ΙΟ' ταυτίζονται με τα σημεία 1 και 1’ του καθο¬ 
ρισμένου ομόρου αιγιαλού και παραλίας (Αποφ. Νομάρχη Λέσβου 
9633/11.11.87 ΦΕΚ 1211/18.12.1987 τ.Δ'). 

Δ. Δεν υπάρχουν χτίσματα στην ζώνη της παραλίας. 

Η Επιτροπή 

Ο Πρόεδρος Τα Μέλη 

Σ. ΚΑΡΔΑΚΑΡΗΣ Μ. ΣΙΓΑΛΑΣ, Δ. ΘΕΟΧΑΡΙΔΗΣ 

ΠΟΛΕΟΔΟΜΙΑ 

ΑΠΟΦΑΣΕΙΣ 

Αριθ. 5897 ( 3 ) 

Αρση απαλλοτρίωσης σε τμήμα του ρυμοτομικού σχεδίου Μαλεσσίνας 
Λοχρίδας για το οποίο συντάχθηχε η αριθμ. 10/1979 πράξη αναλο¬ 
γισμού αποζημιώσεως ιδιοκτησιών. 

Ο ΝΟΜΑΡΧΗΣ ΦΘΙΩΤΙΔΑΣ 
Έχοντας υπόψη: 

1. Τις διατάξεις του από 17.7.1923 Ν.Δ. «περί σχεδίων πόλεων και 
κωμών του Κράτους», όπως τροποποιήθηκε και συμπληρώθηκε μετα¬ 
γενέστερα. 

2. Τις διατάξεις του Ν. 3200/55 «περί διοικητικής αποκεντρώ- 
σεως», όπως τροποποιήθηκαν και συμπληρώθηκαν. 

3. Τις διατάξεις του Α.Ν. 314/68, όπως τροποποιήθηκαν και συ¬ 
μπληρώθηκαν με το Ν.Δ. 1018/71. 

4. Το αριθμ. 183/86 Π.Δ. ΦΕΚ 70Α/5.6.86 αρμοδιότητες Νο¬ 
μαρχών κλπ. 


5. Τις διατάξεις της παραγρ. 1 του αρθ. 11 του Ν.Δ. 797/71 «περί 
αναγκαστικών απαλλοτριώσεων». 

6. Το ρυμοτομικό σχέδιο Μαλεσσίνας Λοκρίδας που εγκρίθηκε με 
την Τ.5279/9323/16.7.69 απόφαση ΦΕΚ 187Δ’/8.10.69. 

7. Την αριθμ. ΤΠ. 4793/27.6.91 εισήγηση του Τμήματος Πολ/ 
μίας και Πολ/κών εφαρμογών στο ΣΧΟΠ Ν. Φθ/δας. 

8. Την αριθμ. 120/12.7.91 (πρακτ. 17/1991 θέμα 7ον) γνωμοδό¬ 
τηση του ΣΧΟΠ Ν. Φθ/δας, αποφασίζουμε: 

Εγκρίνουμε την άρση της απαλλοτρίωσης σε τμήμα του ρυμοτομικού 
σχεδίου Μαλεσσίνας Λοχρίδας παρά την ιδιοκτησία του Αγγέλου Αν. 
Ανέστη για την οποία συντάχθηκε η αριθμ. 10/79 πράξη αναλογισμού 
αποζημιώσεως δεδομένου ότι μέχρι σήμερα δεν κατεβλήθησαν οι απο¬ 
ζημιώσεις για την συντέλεση της απαλλοτριώσεως (παραγρ. 1 του αρθ. 
11 του Ν.Δ. 797/1971). γ 

Η απόφαση αυτή να δημοσιευθεί στην Εφημερίδα της Κυβερνήσεως. 

Λαμία, 20 Αυγούστου 1991 

Ο Νομάρχης 
Γ. ΚΑΛΑΝΤΖΗΣ 

